SET พรุ่งนี้ไปต่อ แนวต้าน 1,410
บล.ซีไอเอ็มบี มองแนวโน้มการลงทุนในวันพรุ่งนี้ (8 ต.ค.) ยังมีโอกาสที่จะปรับตัวขึ้นไปได้ต่อ พร้อมให้แนวรับ 1,370 จุด ส่วนแนวต้าน 1,390-1,410 จุด
7 ต.ค. 2558

นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์หลักทรัพย์ บล.ซีไอเอ็มบี (ประเทศไทย) เปิดเผยถึงตลาดหุ้นไทยวันนี้ปรับตัวขึ้นมาในทิศทางเดียวกับตลาดหุ้นอื่นในภูมิภาคเอเชีย คาดว่าจะเป็นผลจากมีเม็ดเงินทุนไหลเข้าในเอเชีย โดยเฉพาะตลาดในกลุ่ม TIP ซึ่งตลาดหุ้นไทยปรับตัวขึ้นมาได้แรงสุด คาดว่าจะมีเงินไหลเข้ามาเพราะเงินบาทก็แข็งค่าเร็วจาก 36.5 บาท/ดอลลาร์สหรัฐฯ มาอยู่ที่ 35.8 บาท/ดอลลาร์สหรัฐฯ
การไหลเข้ามาของเม็ดเงินลงทุนของต่างประเทศ ส่วนหนึ่งเป็นผลจากคาดการณ์ที่ว่าธนาคารกลางสหรัฐอาจเลื่อนการปรับขึ้นอัตราดอกเบี้ยในเดือนต.ค.ออกไป ทำให้การลงทุนในรูปดอลลาร์สหรัฐฯมีการ take profit ออกมาจากนั้นนักลงทุนโยกเงินเข้ามาพักไว้
นอกจากนี้ จะเห็นได้ว่าในตลาด TFEX ก็มีการเปิดสถานะ Long ค่อนข้างมากในช่วง 2 วันที่ผ่านมา โดยหุ้นขนาดใหญ่วันนี้ปรับตัวขึ้นไปส่วนหนึ่งคงมาจากการทำ Cover short ด้วย ทำให้มีแรงซื้อกลับเข้ามา
แนวโน้มการลงทุนในวันพรุ่งนี้ (8 ต.ค.) เชื่อว่าตลาดฯยังมีโอกาสที่จะปรับตัวขึ้นไปได้ต่อ พร้อมให้แนวรับ 1,370 จุด ส่วนแนวต้าน 1,390-1,410 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 268.00 บาท เพิ่มขึ้น 15.00 บาท
PTTEP ปิดที่ 76.75 บาท เพิ่มขึ้น 7.00 บาท
ORI ปิดที่ 8.90 บาท ลดลง 0.10 บาท
JAS ปิดที่ 5.55 บาท ลดลง 0.05 บาท
PTTGC ปิดที่ 61.00 บาท เพิ่มขึ้น 4.50 บาท
 
ที่มา: สำนักข่าวอินโฟเควสท์